2. Miks edastatakse minu broneeringuinfo Ameerika Ühendriikide sisejulgeolekuministeeriumile enne reisimist Ameerika Ühendriikidesse, sealt lahkumist või läbilendamist?  Broneeringuinfo kogumise peamine põhjus enne lende on ohutu reisimise soodustamine ELi ja Ameerika Ühendriikide vahel  ning Ameerika Ühendriikide julgeoleku kindlustamine.    Sisejulgeolekuministeerium kasutab ELi ja Ameerika Ühendriikide vaheliste lendude broneeringuinfot, et võidelda:  · terrorismi ja sellega seotud kuritegudega;  · muude raskete kuritegudega, sealhulgas organiseeritud kuritegevus, millel on rahvusvaheline mõõde ning  · ülalkirjeldatud kuritegudega seotud vahistamiste eest põgenemiste vastu.    Enamikku broneeringuinfos leiduvaid andmeid saab sisejulgeolekuministeerium  hankida isiku lennupileti ja muude reisidokumentide kontrollimisel osana tavalistest piirikontrolliülesannetest. Võimalus saada sellist broneeringuinfot elektrooniliselt enne reisijate saabumist Ameerika Ühendriikidesse või sealt lahkumist suurendab märkimisväärselt sisejulgeolekuministeeriumi võimet hinnata juba eelnevalt tõhusalt ja tulemuslikult reisijatest tulenevaid riske.